Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 1028

k) a nedves tároló rendszerrel üzemelõ kutatóreaktorok esetén biztosítani kell: ka) azon vízmennyiségek vízkémiai és sugárvédelmi ellenõrzésére szolgáló eszközöket, amelyekben kiégett fûtõelem manipulációja vagy tárolása történik, és kb) víztisztító-, szivárgásgyûjtõ és -ellenõrzõ rendszereket, továbbá a tárolómedence szintjét és hõmérsékletét szabályozó és monitorozó, valamint szivárgását ellenõrzõ rendszereket. 5.2.27. Baleset-elhárítás tervezése 5.2.27.0100. Az elemzés során azonosított veszélyforrásokat és veszélyeztetõ tényezõket azok potenciális súlyossága alapján veszélyhelyzeti tervezési kategóriákba kell sorolni. A felkészülés során az elemzés által meghatározott legsúlyosabb veszélyhelyzet elhárításának képességét kell elérni. Igazolni kell, hogy a felkészülés minden feltételezett kezdeti esemény és lehetséges veszélyhelyzet esetén biztosítja, hogy a megfelelõ intézkedések – osztályozás, értesítés, aktiválás és baleset-elhárítási intézkedések – végrehajtása idõben megtörténik. 5.2.27.0200. Veszélyhelyzeti irányító központot kell kialakítani az elhárítást végzõ munkavállalók számára. Biztosítani kell, hogy a veszélyhelyzeti irányító központban legyen elégséges mûszerezés és legyenek eszközök a nukleáris veszélyhelyzet során szükséges beavatkozások elvégzéséhez, valamint a veszélyhelyzet elhárításért felelõs szervezeti egységekkel, helyszínekkel és a telephelyen kívüli nukleáris veszélyhelyzet elhárításáért felelõs szervezetekkel történõ kommunikációra. 5.2.27.0300. A veszélyhelyzeti irányító központban tartózkodó személyeknek a nukleáris veszélyhelyzetbõl eredõ veszélyek elleni védelmét biztosítani kell. Lehetõvé kell tenni a veszélyhelyzeti irányító központ funkcióképességének rendszeres ellenõrzését. 5.2.27.0400. A baleset-elhárításban résztvevõ és a baleset-elhárítási tevékenységbe bevont személyek számára a polgári védelmi elõírásoknak megfelelõ óvó létesítményt kell kialakítani. 5.3. KUTATÓREAKTOROK ÜZEMELTETÉSÉNEK SZABÁLYZATA 5.3.1. Általános követelmények 5.3.1.0100. A hatáskörök gyakorlása és a feladatok biztonsági elõírásokkal összhangban lévõ ellátása érdekében a vezetõség kiválasztásánál a nukleáris biztonság iránti elkötelezettséget elengedhetetlen szempontként kell figyelembe venni. A felelõsség mind az engedélyes saját szervezetével, mind a beszállítók bevonásával létrehozott termékekre és megvalósított tevékenységekre kiterjed. 5.3.2. A kutatóreaktor biztonságáért felelõs szervezet felépítése Az engedélyes szervezetének felépítése 5.3.2.0100. A szervezeti felépítés alkalmasságát igazolni és dokumentálni kell a kutatóreaktor biztonságos és megbízható üzemeltetése és a veszélyhelyzetek megfelelõ elhárítása érdekében. 5.3.2.0200. Az engedélyes biztosítja a kutatóreaktor biztonságos, az összes vonatkozó jogszabályi- és nukleáris biztonságihatóságikövetelménytkielégítõmûködésétsajátéskülsõmunkavállalókfoglalkoztatásaeseténegyaránt. 5.3.2.0300. A szervezeti egységek felépítésénél figyelembe kell venni a szervezet funkcióit. A munkavállalókat, a funkciók teljesítésének megfelelõen kell kiválasztani, megbízni. A vezetõség egyúttal felelõsséggel tartozik a szervezeti egység által végzett tevékenység biztonsági vonatkozásaiért is. A szervezet kialakításának legfõbb szempontja a kutatóreaktor biztonságos üzemeltetése minden lehetséges üzemállapotban. 5.3.2.0400. Minden, a biztonság szempontjából fontos munkakörben dolgozó munkavállaló számára a felelõsségeket, a jogosultságokat, az alá- és fölérendeltségi viszonyokat és a kommunikációs útvonalakat világosan definiálni és dokumentálni kell. 5.3.2.0500. A kutatóreaktor biztonságáért az engedélyes legfelsõ vezetõje viseli az egyszemélyi felelõsséget. 5.3.2.0600. A kutatóreaktor legfelsõ vezetõjének feladata az alkalmas szervezeti felépítés meghatározása és a vezetõség kiválasztása. Amennyiben a nukleáris biztonsági követelmények betartásának felügyeletéért külön szervezet felelõs, akkor annak vezetõje a kutatóreaktor legfelsõ vezetõjének közvetlen irányítása alatt végzi tevékenységét csakúgy, mint a sugárvédelemért felelõs vezetõ. 5.3.2.0700. A szervezeti felépítés kialakításakor biztosítani kell az alábbi funkciók elegendõ mértékû szétválasztását:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes